Renessansen+i+Norge

Til Norge kom renessansen rundt 1550 som en fornyelse av eksisterende stilart. Dessverre er renessansen i Norge ikke like blomstrende som den i hele Europa. I 1536 tok Danmark herredømme over Norge, som da sto i fare for å bli slettet som nasjon. Reformasjonen ble innført i Norge via våpenmakt i 1537, da danskene jaget den siste katolske erkebiskopen. Men dette førte til en svekkelse av den nasjonale kulturen. Alt var på dansk, fra bibelen, salmene og katekismene, til gudstjenestene. Renessansen faller sammen med gjenreisningen av landet etter reformasjonen.

Renessansen har ikke hat så stor påvirkning på Norge og vi har ikke så mye å vise fram fra denne perioden, men det kan være viktig å nevne litt om arkitekturen og litteraturen. Nemlig havner Erik Rosenkrantz's tårn i Bergen (1562-68, nytt 1748) på en sentral plass. På Akershus slott lot også Christian IV oppføre to trappetårn i 1620-30-årene i denne stilen. Isolert i norsk arkitekturhistorie står Ove Bjelkes renessanseanlegg Austrått (1654-56).



__Særtrekk ved norske bolighus i renessansen:__ - Tannsnitt og border - Eggstav og perlestav - Kassettverk/fyllingspaneler - Forkrøpling av listverk og fyllinger - Sprang i veggen mellom 1. og 2. etasje - Små vinduer, ofte med blyglass

Situasjonen Norge havnet i, påvirket utviklingen av landet i en stor grad. Men likevel ble det forfattet litteratur, selv om trykkeri først fikk vi i 1644. Bergen spilte fortsatt den viktigste rollen, der presten og humanisten Absalon Pedersson Beyer lot oppføre teater på latinskolen. Han skrev selv to verker på latin: //Absalon Pederssøns dagbok// og //Om Norgis Rige//. I det sistnevnte verket hans, viser han en sterk nasjonalfølelse og styrke. Mens i Stavanger skrev presten og historikeren Peder Claussøn Friis //Norriges Beskrivelse//. I tillegg er det viktig å nevne her //Snorres kongesagaer//, noe som knyttet bånd tilbake til Norges uavhengighet.

Beyer var en av Bergens mest sentrale humanister, og derfor spiller han en stor rolle for renessansen i Norge. Med tidligere nevnt verket //Om Norgis Rige//, bidro han til den åndelige reformasjonen i landet. Boken hans er et historisk-topografisk verk, og gir oss opplysninger om både geografi, naturforhold, folkeliv og historie. Vi ser Norge gjennom hans perspektiv, som kan virke til å være litt surrealistisk. I forfatterens øyne, er for eksempel Nidarosdomen det flotteste byggverket i Norge. Beyer bøyer også på virkeligheten og skryter over landet så høyt, at vi egentlig kan tyde på at han forfalsker historien. Vi kan også legge merke til at Beyer sammenligner Norge med mennesker, som kan referere til humanismen. På begynnelsen av utdraget fra norskboken, leser vi at forfatteren sammenligner landet med en kvinne og menneskes alder. I tillegg plaserer ham Norge i et sentrum, som også viser til sammenhengen mellom renessansen i teksten. Tross alt kan verket ha en oppmuntrende rolle og vise hvor mye landet betyr for Beyer. 

Kilder: http://www.snl.no/renessansen http://www.stormo.de/Arkitektur/16a%20Renessanse%20stil.pdf http://no.wikipedia.org/wiki/Renessansens_litteratur#Norge http://no.wikipedia.org/wiki/Rosenkrantzt%C3%A5rnet - bilde http://no.wikipedia.org/wiki/Akershus_slott_og_festning - bilde Tema "Om Norgis Rige" og "Norsk humanisme"